Decree of honours for Attinas Meliton
created: Gaudin; notebooks; publications.
source date: First to second centuries CE
language: en; grc
availability: Creative Commons licence Attribution 4.0 (http://creativecommons.org/licenses/by/4.0/). You may redistribute and reuse this content, including creation of derivative works and commercial content, but you must acknowledge the original authors. All reuse or distribution of this and derived works must link back to the URL http://insaph.kcl.ac.uk/

[...] στεφανηφορίαν ἐπαύξων τὴν [...] [...] ἀεὶ εὐσεβῆ διάθεσιν τετέλεκεν καὶ ταῦτα διὰ φιλοδοσίας λαμπρῶς καὶ φιλοτείμως μάλιστα δὲ τὴν γυμνασιαρχίαν πρὸς τὸν γενόμενον καιρὸν ἀψεγέως ἀρχιερατεύων τε ἐν τῇ στεφανηφορίᾳ τῶν Σεβαστῶν πᾶσαν εὐσεβῆ θρησσκείαν εἰσενήνεκται καὶ τέθυκεν τοῖς πατρίοις θεοῖς εὐχόμενος καὶ αὐτὸς ὑπὲρ τῆς ὑγείας καὶ σωτηρίας καὶ τῆς αἰωνίου διαμονῆς τῆς ἡγεμονίας αὐτῶν τετέλεκεν δὲ καὶ τὰς θεωρίας φιλοδόξως καθήκει δὲ τὰς τῶν τοιούτων ἀνδρῶν γνώμας τειμῆς καὶ μαρτυρίας τῆς πρεπούσης ἀξιοῦσθαι διὸ δεδόχθαι τῇ βουλῇ καὶ τῷ δήμῳ ἐν ἀρχαιρεσίαις πάλιν τετειμῆσθαι τὸν ἄνδρα ταῖς καλλίσταις καὶ μεγίσσταις καὶ πρεπούσαις τειμαῖς Ἀττίναν Ἀττινοῦ τοῦ Θεοδώρου Μελίτωνα τὸν στεφανηφόρον καὶ ἀρχιερέα τῶν Σεβασστῶν σεμνὸν καὶ ἀρετῇ καὶ καλοκαγαθίᾳ διαφέροντα καὶ εὔνουν τῷ δήμῳ καὶ πᾶσαν ἐν παντὶ καιρῷ ἐνδεδειγμένον πρὸς τὴν πατρίδα εὔνοιαν δεδόσθαι δὲ αὐτῷ ὑπὸ τῆς βουλῆς καὶ τοῦ δήμου τὴν εἰς τὸ μέλλον ἀλειτουργησίαν ὡς ἀνεῖσθαι αὐτὸν πάσης ἀκουσίου ὑπηρεσίας ἅμα τεθῆναί τε αὐτοῦ καὶ εἰκόνας ἐνόπλους ἐπιχρύσους καὶ ἀγάλματα καὶ ἀνδριάντας ἐν ἱεροῖς ἢ δημοσίοις τόποις ὡς ἂν αὐτὸς προαιρῆται ἐφ' ὧν καὶ τὰς ἀναλογουμένας τῇ τε εὐγενείᾳ αὐτοῦ καὶ τῇ περὶ τὸν βίον σεμνότητι καὶ σωφροσύνῃ ἐπιγραφὰς γενέσθαι

[^a1: at 1: ] στεφ[αν]ηφορία . . .[ | [c. 8] στεφ[αν]ηφορία ΜΕΝ̣[c. 9] | - - στεφανηφορίαν ΕΠΑΥΞΑΝΤΗΝ | [- - στεφαν]ηφορίαν ἐπαύξ[ω]ν τὴν]

[^a2: at 2: [διὰ φιλο]δοσίας | . . φι]λοδοξιας | [διὰ φιλ]οδοξίας]

[...] (lines 20-24), [...], K.III.50, Abklatsch 36; [...] R.I.15v (last 2 lines); [...], 159; [...]

[...] 1594 ; [...] 14 , whence [...] 29 , [...] H.79 (listed); [...] 12.206; [...] 125, note 72 (Lines 1-5), whence [...] 65.945